Suchinthana/ta-wikipedia huggingface dataset:
கணேச வம்சம்

கணேச வம்சம் (Ganesha dynasty), கிபி 1414-இல்  இராஜா கணேசன் வங்காளத்தில் நிறுவினார். இவ்வம்சத்தவர்களின் தலைநகரமாக கௌட நகரம் இருந்தது.  இம்வம்சத்தினர் வங்காளப் பகுதிகளை கிபி 1414  முதல் 1435 முடிய 21 ஆண்டுகள் ஆண்டனர். இவ்வம்சத்தை நிறுவிய முதல் மன்னர் இராஜா கணேசன், இந்து சமயத்தினராக இருப்பினும், இவரது வழித்தோன்றல்கள் இசுலாமியத்திற்கு மாறி வங்காள சுல்தானகத்தை ஆண்டனர்.

வரலாறு
வங்காள சுல்தானகத்தில் குழப்பமான சூழ்நிலை எழுந்த நேரத்தில், இராஜா கணேசன் என்பவர், இசுலாமிய சூபி ஞானி குதுப் அல் ஆலாம்  என்வரின் ஆசியுடன், கிபி 1414-இல் இலியாஸ் சாகி வம்சத்தின் வங்காள சுல்தான் முதலாம் அலாவுதீன் பிரூஸ் ஷாவை கொன்று, கணேச வம்சத்தை நிறுவினார். இராஜா கணேசன் தனது மகன் ஜாதுவை, 1415-இல் இசுலாமிய சமயத்திற்கு மாற்றி ஜலாலுத்தீன் முகமது ஷா என பெயர் மாற்றம் செய்வித்து, ஆட்சியை அவனிடம் வழங்கினார். 
1435-இல் கணேசன் வம்சத்தின் மன்னர் சம்சுதீன் அகமது ஷாவை வென்று மீண்டும் இலியாஸ் சாகி வம்சத்தினர் ஆட்சியை நிறுவினர்.

கணேசன் வம்ச ஆட்சியாளர்கள்  (1414-1435)

இதனையும் காண்க
 வங்காள சுல்தானகம்
 வங்காள நவாபுகள்

மேற்கோள்கள்

வெளி இணைப்புகள்
 Raja Ganesha

வங்காளம்

வங்காளதேச வரலாறு
மேற்கு வங்காளத்தின் வரலாறு
சுல்தானகங்கள்
இந்திய அரச மரபுகள்
ஆதித்யன் (திரைப்படம்)

ஆதித்யன்  (Aadhityan) வி. எல். பாஸ்கரராஜ் இயக்கத்தில் 1993இல் வெளிவந்த தமிழ்த் திரைப்படம். இதில் சரத்குமார் மற்றும் சுகன்யா (நடிகை) முக்கிய வேடத்தில் நடித்துள்ளனர். இதற்கு இசை அமைத்தவர் கங்கை அமரன். சனவரி 14, 1993இல் வெளியிடப்பட்டது..

கதைச்சுருக்கம்

ஆதித்யன் (சரத்குமார்) கிராமத்தில் கொல்லனாக இருக்கிறான். கிராமவாசிகள் அவனை முரடன் என்று கருதுகிறார்கள். பக்கத்து ஊரில் இருக்கும் ஜமீந்தார் (கிட்டி (நடிகர்)) அங்குள்ளவர்களை வேறு இடத்திற்குப் போகும்படிக் கட்டாயப்படுத்துகிறார். அதனால் அங்குள்ளவர்கள் ஆதித்யன் இருக்குமிடத்திற்கு வருகின்றனர். இதனால் ஆதித்யனுக்கும் ஜமீந்தாருக்கும் பகை ஏற்படுகிறது. இதற்கிடையில் தமிழாசிரியரான சின்ன பாண்டி (பாண்டியராஜன்), தெலுங்குப் பெண் மங்காவிற்கு(சில்க் ஸ்மிதா) தமிழ் கற்றுக்கொடுக்கிறார். ஜமீந்தார் ஒருவழியாக அவ்வூர் மக்களைத் தங்குவதற்கு அனுமதிக்கிறார். வேதாசலம்(டெல்லி கணேஷ்), ஒரு சூதாட்ட அடிமை. அதை பயன்படுத்தி ஜமீந்தார் தனது மகன் வினோத்திற்கு வேதாசலத்தின் மகளான ராசாத்தியை சுகன்யா (நடிகை) திருமணம் செய்துவைக்க எண்ணுகிறார். வேதாசலம் ஜமீந்தாரிடம் அதிகமாக கடன்பட்டதால் தயக்கத்துடன் இத் திட்டத்திற்கு சம்மதிக்கிறார். கிராம மக்களையும், அவரையும் காப்பாற்றுவதற்காக ராசாத்தியை ஆதித்யனுக்கு மணமுடித்து வைக்கும்படி, சின்ன பாண்டி வேதாசலத்திற்கு அறிவுரை கூறுகிறார். இதனால் குடிகாரனாகிய ஆதித்யன் ராசாத்தியின் கழுத்தில் தாலி கட்டுகிறான். ராசாத்தி ஆதித்யனை மணந்து கொண்டாலும் அவனை வெறுக்கிறாள்.

நடிப்பு

 ஆதித்யன் - சரத்குமார் 
 ராசாத்தி - சுகன்யா (நடிகை) 
 சின்ன பாண்டி - பாண்டியராஜன் 
 மங்கா - சில்க் ஸ்மிதா 
 அஞ்சு
 ஜமீந்தார் - கிட்டி (நடிகர்)  
 வேதாசலம் - டெல்லி கணேஷ் 
 பண்ணையார் - சண்முகசுந்தரம் 
 சின்னி ஜெயந்த் 
 நல்லகண்ணு - குமரிமுத்து  
 வெள்ளை - காஜா ஷெரிப் 
 பொட்டு கவுண்டர் - எம்.எல்.ஏ.தங்கராஜ்  
 எம். என். ராஜம் 
 சுலக்சனா (நடிகை) 
 கமலா காமேஷ்  
 கண்ணம்மா - கோகிலா  
 தாட்சாயணி 
 வினோத்  
 ஆர். இ. ராஜன்  
 மேகு — லோகு

இசை அமைப்பு

இப் படத்தின் பாடல்களை எழுதி இசை அமைத்தவர் இசை அமைப்பாளர் கங்கை அமரன் ஆவார். இப் படத்தின் 5 பாடல்களும் 1993 ஆம் ஆண்டில் வெளியிடப்பட்டது.

வரவேற்பு

"நியூ ஸ்டெரைட்ஸ் டைம்ஸ்" பத்திரிகையின் நிருபர் கே. விஜயன், நடிகர்கள் தங்களது நடிப்பில் அதிக கவனம் செலுத்தியிருந்தால் படம் மிகவும் நன்றாக வந்திருக்கும் என்று கருத்து தெரிவித்திருந்தார்.

மேற்கோள்கள்

வெளி இணைப்புகள்
 

1993 தமிழ்த் திரைப்படங்கள்
இந்தியத் தமிழ்த் திரைப்படங்கள்
கங்கை அமரன் இசையமைத்த திரைப்படங்கள்
சரத்குமார் நடித்த திரைப்படங்கள்
சுகன்யா நடித்த திரைப்படங்கள்
பாண்டியராஜன் நடித்த தமிழ்த் திரைப்படங்கள்
சில்க் ஸ்மிதா நடித்த திரைப்படங்கள்
டெல்லி கணேஷ் நடித்த திரைப்படங்கள்
குமரிமுத்து நடித்த திரைப்படங்கள்
எம். என். ராஜம் நடித்த திரைப்படங்கள்
சுஜா வருணீ

சுஜா வருணீ என்பவர் தென்னிந்தியத் திரைப்பட நடிகை ஆவார். இவர் தமிழ், கன்னடம், தெலுங்கு மற்றும் மலையாளம் ஆகிய மொழிப் படங்களில் நடித்துள்ளார்.

குணச்சித்திர கதாபாத்திரங்களிலும், கவர்ச்சியாக நடனமாடும் ஒரு பாடல் நாயகியாகவும் பல படங்களில் நடித்துள்ளார். வெகு சில படங்களில் இரண்டாவது நாயகியாக நடித்துள்ளார். இவர் நடிப்பில் மிளகா (2010), பென்சில் (2016) மற்றும் கிடாரி (2016) போன்றவை குறிப்பிடத்தக்கன.

தொழில்

தனிப்பட்ட வாழ்க்கை 
பிரபல திரைப்படத் தயாரிப்பாளர் ராம்குமார் கணேசன் என்பவரின் மகனான சிவாஜி தேவ் என்பரை சுஜா திருமணம் செய்து கொண்டார்.

திரைப்பட வரலாறு 

 தொலைக்காட்சி 
 பிக் பாஸ் (2017) 
 பிக் பாஸ் தமிழ் 2 (2018) (விருந்தினர் "நாள் 85 முதல் 91")

ஆதாரங்கள் 

1984 பிறப்புகள்
தெலுங்குத் திரைப்பட நடிகைகள்
மலையாளத் திரைப்பட நடிகைகள்
கன்னடத் திரைப்பட நடிகைகள்
வாழும் நபர்கள்
தமிழ்த் திரைப்பட நடிகைகள்
சென்னை நடிகைகள்
கண்ணுபடப்போகுதய்யா

கண்ணுபடப்போகுதய்யா (Kannupada Poguthaiya) 1999 ஆம் ஆண்டு நவம்பர் மாதம் 7 ஆம் நாளன்று  விஜயகாந்த், சிம்ரன் மற்றும் கரண் நடிப்பில் பாரதி கணேஷ் இயக்கத்தில் தமிழில்  வெளியான குடும்பத் திரைப்படமாகும். இப்படம் வணிகரீதியில் வெற்றிப்படமாக அமைந்தது . இந்தியில் கரம் புத்ரா என்று மொழிபெயர்க்கப்பட்டது

கதைச்சுருக்கம் 

கிராமத்தின் பெரிய மனிதர் சிவகுமார். அவர் மனைவி லட்சுமி. இவர்களின் மகன்கள் வெற்றிவேல் (விஜயகாந்த்) மற்றும் சுப்பிரமணி (கரண்). அவ்வூர் பள்ளியின் ஆசிரியரின் (ஜெய்கணேஷ்) மகள் கௌரி (சிம்ரன்). வெற்றிவேல் - கௌரி ஒருவரையொருவர் விரும்புகின்றனர். கல்லூரிப் படிப்பை முடித்து கிராமத்திற்குத் திரும்பும் சுப்ரமணியின் உயிரை கௌரி காப்பாற்றுகிறாள். இதனால் கௌரியை விரும்பத் தொடங்கும் சுப்பிரமணி தான் காதலிப்பதை வெற்றிவேலிடம் கூறுகிறான். தன் சகோதரனின் காதலுக்காக தன் காதலைத் தியாகம் செய்யும் வெற்றிவேல் தான் திருமணம் செய்துகொள்ளாமல் சுப்பிரமணி - கௌரி திருமணத்தை நடத்திவைக்கிறார்.

தங்களின் எதிரியான ராதாரவியின் மகன் ஆனந்தராஜின் மகள் ராதிகாசௌத்ரியை  வெற்றிவேலுவிற்கு திருமணம் செய்துவைக்க எண்ணுகிறார்கள். வெற்றிவேலின் எதிரியான பொன்னம்பலம் சுப்ரமணியிடம் வெற்றிவேல் மற்றும் கௌரியைப் பற்றித் தவறாகக் கூறுகிறான். இதை உண்மையென்று நம்பி சுப்பிரமணி வெற்றிவேலிடம் சண்டையிடுகிறான். வெற்றிவேல் வருத்தத்துடன் வீட்டைவிட்டு வெளியேறுகிறார்.

இதை அறிந்து கோபப்படும் சிவகுமார் - லட்சுமி இருவரும் வெற்றிவேல் தங்களின் வளர்ப்பு பிள்ளை என்றும், வெற்றிவேலின் தந்தை வாசு தேவராயர்தான்  (விஜயகாந்த்) ராதாரவியின் மகளான லட்சுமியை அவர்கள் வீட்டு வேலையாளான சிவகுமாருக்குத் திருமணம் செய்து வைத்ததையும், அதனால் ராதாரவியும் ஆனந்தராஜும் வாசுதேவராயரைக் கொன்றதையும், வாசுதேவராயர் அவர் மகன் வெற்றிவேலையும் சொத்துக்களையும் தங்களைப் பாதுகாக்கச் சொல்லி விட்டுச்சென்றதையும் சுப்ரமணியிடம் கூறுகின்றனர். தன் தவறை உணர்ந்த சுப்பிரமணி வெற்றிவேலிடம் மன்னிப்புக் கேட்கிறான். ராதாரவி மற்றும் ஆனந்தராஜின் சம்மதத்தோடு வெற்றிவேல் - ராதிகா சௌத்ரி திருமணம் நடைபெறுகிறது.

நடிகர்கள் 

 விஜயகாந்த் - வெற்றிவேல் 
 சிம்ரன் - கௌரி 
 சிவகுமார் - சுப்பிரமணியின் தந்தை  
 கரண் - சுப்பிரமணி 
 லட்சுமி - சுப்பிரமணியின் தாய் 
 ஜெய்கணேஷ் - கௌரியின் தந்தை 
 ராதாரவி
 ஆனந்த்ராஜ்
 சார்லி
 பொன்னம்பலம்
 சக்தி குமார் 
 ரமேஷ் குமார் 
 இராதிகா சௌத்ரி
 சத்யப்ரியா
 கிரேன் மனோகர்

இசை 

இப்படத்தின் இசையமைப்பாளர் எஸ். ஏ. ராஜ்குமார்.

மேற்கோள்கள்

வெளி இணைப்புகள் 
 

இந்தியத் தமிழ்த் திரைப்படங்கள்
1999 தமிழ்த் திரைப்படங்கள்
விஜயகாந்த் நடித்துள்ள திரைப்படங்கள்
சிவகுமார் நடித்த திரைப்படங்கள்
குடும்பத் திரைப்படங்கள்
ராதாரவி நடித்த திரைப்படங்கள்
சிம்ரன் நடித்த திரைப்படங்கள்
எஸ். ஏ. ராஜ்குமார் இசையமைத்த திரைப்படங்கள்
சார்லி நடித்த திரைப்படங்கள்
ஜெய்கணேஷ் நடித்த திரைப்படங்கள்
கல் நவரை

கல் நவரை (Parupeneus indicus) என்பது நவரை குடும்பத்தைச் சேர்ந்த மீன் இனம் ஆகும். இவை இந்திய-பசிபிக் பெருங்கடல்களில் காணப்படுகின்றன. கல் நவரை உடலின் இருபக்கமும் மஞ்சள் நிறப் புள்ளி காணப்படும்.

மேற்கோள்கள்  

மீன்கள்
நவரை மீன்கள்
இளசு புதுசு ரவுசு

இளசு புதுசு ரவுசு  என்பது 2003 இல் வெளிவந்த தமிழ்த் திரைப்படமாகும்..
எல் சி செல்வா இப்பபடத்தை எழுதி இயக்கியுள்ளார்.  இந்தப் படத்தில் புதுமுகமான தீபக் டிங்கர் மற்றும் சுஜா வருணீ ஆகியோர் முன்னணி கதாபாத்திரங்களில் நடித்துள்ளனர்.

இதில் ரமேஷ், பாயல், பாக்யம், பூரவாஜா, வடிவேலு , எம்.எஸ் பாஸ்கர் , கே.ஆர். சாவித்ரி மற்றும் அலெக்ஸ் ஆகியோர் நடித்துள்ளனர்.  லியோ ராஜா தயாரித்த இந்த திரைப்படம், பிஜூவால் இசைத்தொகுப்பைக் கொண்டிருந்தது‌. 2003 ஜூலை 25 இல் வெளியிடப்பட்டது.

நடிகர்கள் 

தீபக் தின்கர் தீபக்
சுஜா வருணீ சுஜா
 ரமேஷ் 
 பாயல்
 பாகல்
 பூர்வராஜா
வடிவேலு சுவாமிநாதன்
எம். எசு. பாசுகர் 
கே. ஆர். சாவித்திரி 
அலெக்ஸ் பிடி மாஸ்டர்
 லேகாசிறீ
 ஈஸ்வர் 
 பிரதீப்  
 நிவாஸ்
 விஜய் கணேஷ்
 சிவ நாராயண மூர்த்தி
 ஜூனியர் சில்க்

ஒலிப்பதிவு 

படத்தின் இசை மற்றும் ஒலிப்பதிவு ஆகியவை திரைப்பட இசையமைப்பாளரான பிஜூ அவர்களால் இயற்றப்பட்டது.  2003 ஆம் ஆண்டில் வெளியிடப்பட்ட ஒலிப்பதிவு, லியோ ராஜா எழுதிய பாடல்களைக் கொண்டுள்ளது.

ஆதாரங்கள் 

அறிமுக இயக்குநர் திரைப்படங்கள்
இந்தியத் தமிழ்த் திரைப்படங்கள்
2003 தமிழ்த் திரைப்படங்கள்
எம். எசு. பாசுகர் நடித்த திரைப்படங்கள்
ஆண் தேவதை

ஆண் தேவதை (Aan Devathai) என்பது 2018 இல் வெளிவந்த தமிழ்த் திரைப்படமாகும். இது குடும்ப நாடக வகையைச் சேர்ந்த திரைப்படம். தாமிரா இப்படத்தை எழுதி இயக்கியுள்ளார்.

இந்த படத்தில் சமுத்திரகணி, ரம்யா பாண்டியன், அருந்தங்கி நிஷா, மோனிகா, கவின் மற்றும் ராதாராவி ஆகியோர் முக்கிய பாத்திரங்களில் நடித்துள்ளனர்.

ஜிப்ரான் இசையமைத்துள்ளார். செப்டம்பர் 2017 ஆம் ஆண்டில் படபிடிப்பு தொடங்கி 2018 அக்டோபரில் வெளியிடப்பட்டது. ஊடகங்களின் பாரட்டுதல்களைப் பெற்றது.

நடிகர்கள் 

 சமுத்திரக்கனி 
 ஜெஸ்ஸியாக ரம்யா பாண்டியன்
 அறந்தாங்கி நிஷா 
 ராய் என கவின் 
 மானிக்கா அத்திரா 
 ராதா ரவி 
 இளவரசு 
 ரூபா என சுஜா வருணீ 
 ராய் ஆக அபிஷேக்
 ஹரீஷ் பேரடி 
 காளி வெங்கட்

ஒலிப்பதிவு 
இப்படத்திற்கு இசையமைப்பாளர் ஜிப்ரான் இசையமைத்துள்ளார்.

வெளியீடு 
2018 ஆகஸ்ட் மாதத்தில் வெளியிடப்படவிருந்த இந்த படம் அக்டோபர் 2018 ல் வெளியானது.

ஆதாரங்கள்

வெளி இணைப்புகள் 
 

இந்திய நாடகத் திரைப்படங்கள்
இந்தியத் தமிழ்த் திரைப்படங்கள்
2018 தமிழ்த் திரைப்படங்கள்
ராதாரவி நடித்த திரைப்படங்கள்
தாமிரா

தாமிரா (Thamira, 1 சனவரி 1977 – 27 ஏப்ரல் 2021) இந்தியத் திரைப்பட இயக்குநர் ஆவார். இவர் திரைக்கதை, வசனம் எழுதுபவராகவும் திரையுலக இதழ்களுக்கு கட்டுரை எழுதுபவராகவும் செயலாற்றினார்.

பிறப்பும் படிப்பும்
தாமிரா 1977 சனவரி 1 அன்று திருநெல்வேலியில் உள்ள மூலக்கரைப்பட்டியில் பிறந்தவர். இவரது இயற்பெயர் செய்யத் தாவுத் என்பதாகும். மதுரைப் பல்கலைக்கழகத்தில் ஊடகவியல் படித்தார்.

தொழில்
இவர் கல்லூரிப் படிப்பை முடித்ததும் பொம்மை என்ற திரைப்பட இதழில் கட்டுரைகள் எழுதி வந்தார். உடன் பல திரை இதழ்களுக்கும் திரைப்படம் சார்ந்த கட்டுரைகளை எழுதி வந்தார். கே. பாலச்சந்தரின் தொலைக்காட்சித் தொடர்களுக்கு வசனமும், திரைக்கதையும் எழுதினார். சகாரா, அண்ணி, மனைவி போன்றவை இவருடைய பங்களிப்பில் உருவான தொடர்களாகும்.

திரை வாழ்க்கை
இவர் இயக்குனர்கள் கே. பாலச்சந்தர், பாரதிராஜா ஆகியோர் நடிப்பில் ரெட்டச்சுழி என்ற திரைப்படத்தினை 2010 இல் இயக்கினார். நடிகர் சமுத்திரக்கனி, ரம்யா பாண்டியன் நடிப்பில் ஆண் தேவதை படத்தினை இயக்கினார்.

வசனம்
 பொய்

திரைக்கதை
 அமிர்தாதேரே -கன்னடம்
 மாங்காடு மாத்தாடு மல்லிகே -கன்னடம்

இறப்பு 
கொரோனா தொற்றால், சிகிச்சைபெற்றுவந்த இவர், சிகிச்சை பலனின்றி, சென்னையில் உள்ள ஒரு தனியார் மருத்துவமனையில், 2021 ஏப்ரல் 27 அன்று காலையில் உயிரிழந்தார்.

மேற்கோள்கள் 

1977 பிறப்புகள்
2021 இறப்புகள்
தமிழ்த் திரைப்பட இயக்குநர்கள்
கொரோனாவைரசுத் தொற்றினால் இறந்தவர்கள்
மிளகா (திரைப்படம்)

மிளகா என்பது 2010 ஆம் ஆண்டு வெளிவந்த தமிழ் திரைப்படமாகும். இதனை ரவி மரியா இயக்கியுள்ளார். நடிகர் நடராஜ் சுப்பிரமணியம் முன்னணி கதாப்பாத்திரத்தில் நடித்தார். இந்த படம் 25 ஜூன் 2010 அன்று வெளியானது. இத்திரைப்படம்  எதிர்மறையான விமர்சனங்களுக்கு ஆளானது.

நடிகர்கள் 
 நடராஜன் சுப்ரமணியம் - அழகர் 
 தேன்மொழி என பூங்கோடி 
 சிங்கம்புலி 
 கே. பி. ஜெகன் 
 சுஜா வருணீ 
 ரவி மரியா 
 இளவரசு 
 ஜி. எம். குமார் 
 ராஜேந்திரன் 
 நந்தா பெரியசாமி 
 எஸ். எஸ். ஸ்ரீதர் -மகேந்திரா

கதை சுருக்கம்

ஊர்த்திருவிழாவில் நாயகி பூங்கொடியின் இடுப்பை நாயகன் நட்ராஜ் கிள்ளி விடுகிறார். நாயகி பார்க்கையில் ரவி மரியா பின்னால் இருந்ததால், நாயகி ரவிமரியாவை அடித்து விடுகிறார். ரவி மரியா பிரபலமான ரவுடி சகோதரர்களில் ஒருவர். தன்னை அடித்த பூங்கொடியை திருமணம் செய்து கொள்ளப் போவதாக சகோதரர்களிடம் கைப்பேசியில் கூறுகிறார். ஆனால் பூங்கொடி மறுக்க, விபத்தில் ரவிமரியா சுயநினைவற்றுப் போகிறார்.

ரவிமரியாவின் சகோதரர்கள் பூங்கொடியின் தாய், தந்தையை மிரட்டி, பூங்கொடியை தங்கள் வீட்டிலிலேயே பாதுகாப்பாக வைக்கிறார்கள். பூங்கொடியை வெளியே அனுப்புகையில் அடியாட்களோடு அனுப்புகிறார்கள். சிறைகைதி போல இருக்கும் பூங்கொடி நடராஜை சந்தித்து தன் பிரட்சனையை தெரிவிக்க பார்க்கிறார். அதனை உணர்ந்த நடராஜ் பூங்கொடியை ரவுடி சகோதரர்களிடமிருந்து காக்க நினைக்கிறார்.

இறுதியில் நாயகன் நட்ராஜூம், நாயகி பூங்கொடியும் இணைகிறார்களா என்பதே கலையாகும்.

தயாரிப்பு 
ஆசை ஆசையாய் (2002) திரைப்படத்திற்குப் பிறகு ரவி இயக்கிய இரண்டாவது திரைப்படம் மிளாகாவாகும். இயக்குநர்கள் சிங்கம் புலி, ஜெகன்னத், நந்த பெரியசாமி மற்றும் ஜி.எம்.குமார் ஆகியோர் திரைப்படத்தில் முக்கிய கதாபாத்திரங்களாக நடித்துள்ளனர்.

ஒலிப்பதிவு 
சபாஷ் முரளி இசையமைத்துள்ளார்.

 தவணியே - பாலாஜி 
 நீ சிரிச்சுப்பார்க்கற - கிருஷ்ணராஜ், கங்கா 
 கிறுக்கு பையா - சத்தியன், பிரசந்திணி 
 எங்கே வந்தடி - ஜனனி, வினீத், கீதம் 
 சாமி வந்துருச்சு - ஸ்ரீராம், சபேஷ்

ஆதாரங்கள்

வெளி இணைப்புகள் 

 

மதுரைக்களத் திரைப்படங்கள்
2010 தமிழ்த் திரைப்படங்கள்
இந்தியத் தமிழ்த் திரைப்படங்கள்
சூப்பர் டா

சூப்பர் டா(Super Da) 2004ம் ஆண்டு, அழகு ராஜ சுந்தரம் இயக்கத்தில் வெளிவந்த தமிழ் நகைச்சுவை திரைப்படம். இதில் ராம்கி, குணால் மற்றும் புதுமுகம் அனுஷா முக்கிய வேடங்களிலும், லிவிங்ஸ்டன், சிந்தூரி, தெலுங்கானா சகுந்தலா, பரவை முனியம்மா, செந்தில், வையாபுரி, மனோரமா மற்றும் அம்பிகா ஆகியோர் துணை கதாபாத்திரங்களாகவும் நடித்துள்ளனர். இப் படத்தை அனுஷாவின் தாய் பி. சம்பூர்ணம் தயாரித்துள்ளார்.தேவாவின் இசையில் 25 சூன்,2004இல் வெளிவந்தது.

கதை

கதிர்வேல் (ராம்கி) தனது நண்பன் சுப்பிரமணி(லிவிங்ஸ்டன்)யுடன் தங்கியிருப்பதற்காக நகரத்திற்கு வருகிறான். ரேஷ்மா (அனுஷா) ஒரு கல்லூரி மாணவி. அவளின் தாயார் கங்கம்மா இதயமற்ற கொடுங்குணம் கொண்டவள். கல்லூரி மாணவனான ராகுல்(குணால்), ரேஷ்மாவை பார்த்தவுடன் காதலிக்கிறான். ரேஷ்மாவும் அவனைக் காதலிக்கிறாள். ஆனால் தன் தாயிடமிருந்து ராகுலைக் காப்பாற்றுவதற்காக அவனைத் தவிர்க்கிறாள். முடிவில் அவன் காதலை ஏற்றுக் கொள்கிறாள். இது கங்கம்மாவிற்கு தெரிந்தவுடன் ராகுலை, கதிர்வேல் மற்றும் சுப்பிரமணியின் முன்னிலையில் அடித்து படுகாயமடையச் செய்கிறாள். கதிர்வேலும் சுப்பிரமணியும் ராகுலை அருகிலிருந்த மருத்துவமனைக்கு அழைத்துச் செல்கின்றனர். ரேஷ்மா சம்பவ இடத்தில் இருந்தும் உதவாத கதிர்வேலைப் பார்த்து இழிவாகப் பேசுகிறாள். கதிர்வேல் தனக்கு நடந்த சோகமான முன்கதையை ரேஷ்மாவிற்கு கூறுகிறான். அதில், கதிர்வேல் ரேஷ்மாவின் சகோதரி மீனாட்சி (சிந்தூரி)யைக் காதலித்ததாகவும், அதனால் கோபமடைந்த அவளின் தாயார் கங்கம்மா தன்னைக் கொல்ல வரும்பொழுது மீனாட்சியால் தடுக்கப்படு உயிர் பிழைத்ததாகவும் கூறுகிறான். மீனாட்சி இறக்கும் தறுவாயில் தன் தாயைக் கொல்லக்கூடாது என உறுதிமொழி வாங்கியதால் தன்னால் எதுவும் செய்ய இயலவில்லை எனக் கூறுகிறான். ஆனால் ரேஷ்மாவிடம் காதலர்களை சேர்த்து வைப்பதாக உறுதியளிக்கிறான். காதலர்கள் எவ்வாறு ஒன்று சேர்ந்தனர் என்பதுடன் கதை முடிவுக்கு வருகிறது.

நடிப்பு

கதிர்வேல் - ராம்கி 
ராகுல் - குணால் 
ரேஷ்மா - அனுஷா 
சுப்பிரமணி - லிவிங்ஸ்டன் 
மீனாட்சி - சிந்தூரி 
கங்கம்மா - தெலுங்கானா சகுந்தலா 
முனியம்மா - பரவை முனியம்மா 
செந்தில்
வையாபுரி
மனோரமா 
அம்பிகா
அனுராதா  
மீரா கிருஷ்ணன் - சகீலா 
சரசு - சர்மிளி 
அபிநயஸ்ரீ 
பொன்னம்பலம்
பாலு ஆனந்த்
அனு மோகன்
உதய் பிரகாஷ்  
மருத்துவர் - கே. பாபு 
தபால் காரர் - வி. எஸ். பாலமுருகன் 
திருமண தரகர் - சி. ஜெ. முத்துக்குமார் 
பாம்பாட்டி - அழகு ராஜ சுந்தரம்  
கௌரவ வேடம் - அரவிந்து ஆகாசு

பாடல்கள்

இப் படத்திற்கு தேவா இசை அமைத்துள்ளார். இப் படத்தின் 5 பாடல்களை காளிதாசன், பிறைசூடன், கலை குமார், தொல்காப்பியன்,மற்றும் விக்டர்தாஸ் போன்றோர் எழுதியுள்ளனர். பாடல்கள் மே 21, 2004இல் வெளியிடப்பட்டது.

மேற்கோள்கள்

2004 தமிழ்த் திரைப்படங்கள்
இந்தியத் தமிழ்த் திரைப்படங்கள்
தேவா இசையமைத்த திரைப்படங்கள்
லிவிங்ஸ்டன் நடித்த திரைப்படங்கள்
பூங்கொடி

பூங்கொடி என்பவர் தமிழ்த் திரைப்பட நடிகை ஆவார். தொடக்கத்தில் மலையாளத் தொலைக்காட்சி தொடர்களில் நடித்துள்ளார். பிறகு இயக்குநர் சாய்ராம் இயக்கத்தில் 2007 இல் வெளியான வீரமும் ஈரமும் திரைப்படத்தில் அறிமுகமானார். எனினும் இவர் மாயாண்டி குடும்பத்தார், கோரிப்பாளையம் மற்றும் மிளகா போன்ற படங்களில் நடித்தமைக்காக அறியப்படுகிறார்.

திரை வாழ்க்கை
இவர் தமிழில் வீரமும் ஈரமும் திரைப்படத்தின் மூலம் தமிழுக்கு அறிமுகமானார்.

திருமணம்
பூங்கொடி ஒளிப்பதிவாளர் வினோத் என்பவரை காதலித்து திருவனந்தபுரத்தில் உள்ள கரமனை என்ற இடத்தில் திருமணம் செய்து கொண்டார். வினோத் மிளகா படத்தில் ஒளிப்பதிவாளரராகப் பணியற்றியவர்.

ஆதாரங்கள்

வெளி இணைப்புகள்
நடிகை பூங்கொடியின் படங்கள்

தமிழ்த் திரைப்பட நடிகைகள்
வாழும் நபர்கள்
கொரான் இவானிசெவிச்

கொரான் இவானிசெவிச் (Goran Ivanišević)  குரோவாசிய டென்னிசு வீரர் ஆவார்.   தனது முதலாவது கிரான்ட்சிலாம் பட்டத்தை 2001இல் விம்பிள்டனில் கைப்பற்றினார். 2001 ஆம் ஆண்டிற்கு முன் 125 ஆவது தரநிலையில் இருந்த இவர் அந்த ஆண்டிற்குப் பிறகு 16 ஆவது இடத்திற்கு முன்னேறினார்.

ஆரம்ப நாட்கள் 
முன்னாள் யூகோஸ்லோவியாவின் ஸ்பிளிற் என்ற இடத்தில் 13 செப்டெம்பர் 1971இல் இவர் பிறந்தார். சிறுவயதில் பல விளையாட்டு்க்களில் இவருக்கு ஆர்வம் இருந்திருந்தாலும் , “இளையவர்” மட்டத்தில் உலக தரத்தில் டென்னிஸ் விளையாடுவதை இவர் விரும்பினார். இவருக்கு 17வயதாக இருக்கும்போது 1988இல் இளைய வீரர்கள் தரப்படுத்தலில் மூன்றாம் நிலையை எட்டியிருந்தாலும் செருமனியின் பிராங்பேர்ட் நகரில் ஜேர்மனியரான றுட்றிகர் ஹாஸ் என்பவருடன் இணைந்து இரட்டையர் ஆட்டத்தில் வெற்றி பெற்றார்.

90களில் இவர் இரண்டு (1994, 1998)  விம்பிள்டன் இறுதி போட்டிகளில் பங்கேற்றார். ஆனால் இரண்டு போட்டிகளிலும் அமெரிக்காவைச் சேர்ந்த சம்பிராஸ் வெற்றி பெற்றார். மேலும் இவர் யூ.எசு. ஓப்பன் அரையிறுதிப் போட்டி வரை சென்றார். பிரெஞ்சு ஓப்பன், ஆஸ்திரேலிய டென்னிஸ் திறந்த சுற்று ஆகிய போட்டிகளில் ஆரு முறை காலிறுதிச் சுற்று வரை தேர்வானார்.

2001இல் தோள்பட்டைக் காயம் காரணமாக  இவரால் விளையாட முடியவில்லை. உலக தரப்படுத்தலில் 125வது இடத்திற்கு கீழிறக்கப்பட்டார். தனது 29வது வயதில் பற்  றாஃப்ரர் என்ற அவுஸ்திரேலிய வீரரை வீழ்த்தி வாகையாளர் ஆனார்.2002 ஆம் ஆண்டில் தனது ஓய்வினை அறிவித்தார்.  2001ஆம் ஆண்டு ஜூலை பத்தாம் திகதியன்று இவரது பிறந்த இடமான ஸ்பிளிற்றுக்கு வந்தபோது, 150,000க்கு மேற்பட்ட ரசிகர்கள் இவருக்கு வரவேற்பு அளித்துள்ளது   துறைமுகத்தில் வரவேற்கப்பட்ட இவர் படகுகள் பவனியில் கலந்து கொண்டார். வாணவேடிக்கை நிகழ்ச்சிகள் நடைபெற்றன. 2001இன் பிற்பகுதியில் பீபீசி செய்தி நிறுவனம், அந்த ஆண்டின் சிறந்த விளையாட்டு வீரராகத் தெரிவு செய்து கௌரவித்தது.தற்போது மார்டடின் சிலிச் என்ற இளம் வீரருக்கு பயிற்சியாளராக உள்ளார்.

மேற்கோள்கள் 

1971 பிறப்புகள்
வாழும் நபர்கள்
குரோவாசிய டென்னிசு வீரர்கள்
கே. பி. ஜெகன்

கே. ஜி. ஜெகன், ஜெகன்னாத் என்பவர்   தமிழ்த் திரைப்பட நடிகர் மற்றும் இயக்குநர் ஆவார். இவர் புதிய கீதை , கோடம்பாக்கம், ராமன் தேடிய சீதை என நான்கு திரைப்படங்களளை இயக்கியுள்ளார்.

"என் ஆளோட செருப்பை காணோம்" (2017 திரைப்படம்).  மாயாண்டி குடும்பத்தார் ஆகிய படங்களில் நடித்துள்ளமைக்காக அறியப்படுகிறார்.

தனிப்பட்ட வாழ்க்கை 
ஜெகன் 2009 இல் திருமணம் செய்து கொண்டார்.

திரைப்பட வரலாறு

இயக்குநர் 

 புதிய கீதை (2003) 
 கோடம்பாக்கம் (2006) 
 ராமன் தேடிய சீதை (2008) 
 என் ஆளோட செருப்பக் காணோம் (2017)

நடிகர் 

 மாயாண்டி குடும்பத்தார் (2009) 
 மிலாக (2010) 
 கோரிப்பாளையம் (2010) 
 அம்புலி (2012) 
 முத்துக்கு முத்தாக (2012) 
 நாகராஜ சோழன் எம்ஏ, எம்எல்ஏ (2013) 
 அழகன் அழகி (2013) 
 சித்திரையில் நிலாச்சோறு (2013) 
 கண்டுபிடி கண்டுபிடி (2014) 
 சுற்றுலா (2014) 
 கங்காரு (2015) 
 பசங்க (2015)

 கதை & வசனகர்த்தா 

 மிக மிக அவசரம்'' (2018)

மேற்கோள்கள்

வெளி இணைப்புகள் 
 

1971 பிறப்புகள்
வாழும் நபர்கள்
தமிழ்த் திரைப்பட இயக்குநர்கள்
என் ஆளோட செருப்பக் காணோம்

என் ஆளோட செருப்பக் காணோம் (En Aaloda Seruppa Kaanom) என்பது 2017 இல் வெளிவந்த தமிழ்த் திரைப்படமாகும். இதனை கேபி ஜெகன் இயக்கியுள்ளார். ஆனந்தி, இயக்குநர் ரவிக்குமார் மற்றும் யோகி பாபு போன்றோர் முக்கிய கதாப்பாத்திரத்தில் நடித்திருந்தனர்.

நடிகர்கள் 

 ஆனந்தி சந்தியா
 தமிழ்  
 யோகி பாபு ரெமோ ரவி
 கே. எஸ். ரவிக்குமார் அரசியல்வாதி
 ரேகா சந்தியாவின் தாய்
 பாலா சரவணன் மகேஷ்
 லிவிங்ஸ்டன் பாயு
 ஜெயப்பிரகாசு மோகன்ராஜ்
 சிங்கம்புலி சூசை
 காதல் சுகுமார் பேருந்து நடத்துனர்
 தளபதி தினேஷ் தாதா
 திவ்யப்பிரியா மாளவிகா
 ராஜேந்திரநாத் தலைமை காவலர்

தயாரிப்பு
டிசம்பர் 2016 இல், இயக்குநர் ஜெகன், நடிகை ஆனந்தி முயன்று இணைந்து புது படமெடுப்பதாக செய்தி வெளியானது.

பசங்க (2009) பாண்டி, யோகி பாபு ஆகியோரை முக்கிய வேடங்களில் நடிக்க ஜெகன் தேர்ந்தெடுத்தார். 2016 இன் இறுதியில் படபிடிப்பு தொடங்கியது. படத்தின் தலைப்பு மற்றும் முதல் தோற்றம்  ஏப்ரல் 2017 இல் வெளியானது.

மேற்கோள்கள்

வெளி இணைப்புகள் 

 

இந்தியத் தமிழ்த் திரைப்படங்கள்
2017 தமிழ்த் திரைப்படங்கள்
லிவிங்ஸ்டன் நடித்த திரைப்படங்கள்
காதல் சுகுமார்

காதல் சுகுமார் என்பவர் இந்தியத் திரைப்பட நடிகர் ஆவார். பாலாஜி சக்திவேல் இயக்கத்தில் வெளியான  காதல் (2004) திரைப்படத்தில் நகைச்சுவை வேடத்தில் நடித்து புகழ்பெற்றார்.

திரை வாழ்க்கை

இயக்குநர்
{| class="wikitable sortable" style="background:#f5f5f5;"
|- style="background:#B0C4DE;"
! ஆண்டு
! திரைப்படம்
!class=unsortable| குறிப்பு
|-
|2015 || திருட்டு விசிடி ||
|-
|2016 || சும்மாவே ஆடுவோம்' || 
|}

நடிகராகசக்தி (1997)கலகலப்பு (2001)இது ஒரு சினேககதா (2002)விருமாண்டி (2004)வசூல்ராஜா எம்.பி.பி.எஸ் (2004)காதல் (திரைப்படம்) (2004)ரிமோட் (2004)ஆதிக்கம் (திரைப்படம்) (2005)ஒரு நாள் ஒரு கனவு (2005)யுகா (2006)மான் (2006)காசு இருக்கனும் (2007)தீ நகர் (2007)அறை எண் 305ல் கடவுள் (2008)ஒரு காதலன் ஒரு காதலி (2009)தென்மேற்கு பருவக்காற்று (திரைப்படம்) (2010)நான் சிவனாகிறேன் (2011)இதயம் திரையரங்கம் (2012)நினைவில் நின்றவள் (2014)திருட்டு விசிடி (2015)வென்று வருவான் (2016)என் ஆளோட செருப்பக் காணோம் (2017)மனுசனா நீ'' (2018)

ஆதாரங்கள்

வாழும் நபர்கள்
தமிழ்த் திரைப்பட இயக்குநர்கள்
தமிழ் நகைச்சுவை நடிகர்கள்
மதுரைத் திரைப்பட நடிகர்கள்
ராஜேஸ்வரி கயாகுவாத்

ராஜேஸ்வரி கயாகுவாத் (1 சூன் 1991) ஓர் இந்தியக்  துடுப்பாட்ட வீராங்கனை ஆவார். 2014 சனவரி 19ஆம் தேதி இலங்கைக்கு எதிரான பன்னாட்டு ஒரு நாள் துடுப்பாட்ட போட்டியில் கயாகுவாத் அறிமுகமானார். இவர் ஒரு வலது கை துடுப்பாட்டக்காரர் மற்றும் இடது கை பந்து வீச்சாளர். தென்னாப்பிரிக்காவுக்கு எதிராக ஒரு சோதனைப் போட்டியில் இவர் விளையாடியுள்ளார்.

தனிப்பட்ட வாழ்க்கை 
18 வயதில் இருந்தே அவர் தீவிரமாகக் கிரிக்கெட்டை விளையாடத் தொடங்கினார். அவரது தந்தை அவரது மிகப்பெரிய தூண்டுதலாக இருந்து முறையான பயிற்சியும் பெற்றுத் தந்தார்.  கர்நாடக மகளிர் கிரிக்கெட் அணிக்காக விளையாடத் தொடங்கி, 2014-ஆம் ஆண்டு சர்வதேச கிரிக்கெட்டில் அறிமுகமானார்  .

ஸ்ரீலங்கா மகளிர் தேசிய கிரிக்கெட் அணிக்கு எதிரான அவரது முதல் டி 20 சர்வதேச ஆட்டத்திற்கு பிறகு கயாக்வாட் தனது தந்தையை 2014 - ஆம் ஆண்டு இழந்தார்.

2017 பெண்கள் கிரிக்கெட் உலகக் கோப்பை இறுதிப் போட்டிக்கு பிறகு, நீர்வளத்துறை மந்திரி எம்பி பாட்டில் 5 லட்சம் மதிப்புள்ள கார் ஒன்றை பரிசாக வழங்கினார்.   தன் குடும்பத்திற்காக வீடு வாங்குவதே அப்போதைய அவசியம் என்று கயாக்வாட் கருதியதால், அந்த கார் பரிசை வாங்க மறுத்துவிட்டார் .  அந்த நேரத்தில். தன் தந்தையின் மறைவிற்கு பின்னர், வீட்டில் கயாக்வாட் மட்டுமே சம்பாதித்தார்.

சர்வதேச கிரிக்கெட் 
கயாகுவாத் 2017 பெண்கள் உலகக்கோப்பை இறுதிச்சுற்று போட்டியில் பங்கேற்றார். இங்கிலாந்து பெண்கள் அணிக்கு எதிராக ஆடிய ஆட்டத்தில் ஒன்பது ரன்கள் வித்தியாசத்தில் உலகக் கோப்பையை இந்திய அணி தவறவிட்டது.  அதே உலக கோப்பைப் போட்டியில், மகளிர் உலகக் கோப்பை வரலாற்றில் (5/15) என்ற சிறந்த பந்துவீச்சு இலக்கங்களை அவர் பதிவு செய்தார்.

மேற்கோள்கள் 

வாழும் நபர்கள்
1991 பிறப்புகள்
இந்தியத் துடுப்பாட்டக்காரர்கள்
பிஜாப்பூர் மாவட்ட நபர்கள்
மனுசனா நீ

மனுசனா நீ என்பது 2018 இல் தமிழில் வெளிவந்த காதல் மருத்துவ மர்ம திரைப்படமாகும். இதனை கசாலி எழுதி, இயக்கி நடித்தும் இருந்தார். அத்துடன் இசையமைப்பாளராக இசையமைத்தும் இருந்தார். அகரன் ஒளிப்பதிவு செய்துள்ளார்.

இப்படத்தில் நடிகர் ஆதர்ஷ் நாயகனாகவும், நாயகியாக நடிகை அனு கிருஷ்ணாவும் நடித்திருந்தனர். இவர்களுடன் டாக்டர் சலீம், மனீஷா கவுர், அனு கிருஷ்ணா, ரிமலா பாலன், சுப்பு பஞ்சு ஆகியோரும் நடித்துள்ளனர்.

இந்த திரைப்படத்தில் மருத்துவர்களை தவறாக சித்தரித்துள்ளதாக கசாசிக்கு எதிர்ப்புகளும், மிரட்டல்களும் வந்தன.

வெளியீடு
இப்படம் 2018 பிப்ரவரி 16 இல் வெளிவந்தது.

ஆதாரங்கள்

வெளி இணைப்புகள்
 

2018 தமிழ்த் திரைப்படங்கள்
இந்தியத் தமிழ்த் திரைப்படங்கள்
கசாலி

காசாலி என்பவர் தமிழ்த் திரைப்பட உலகில் தயாரிப்பாளர், இயக்குநர், இசையமைப்பாளர், நடிகரென பன்முகத் தன்மைக் கொண்டவர். இவர் பிப்ரவரி 16, 2018 இல் மனுசனா நீ என்ற திரைப்படத்தினை வெளியிட்டார். அத்திரைப்படத்தினை தயாரித்து, இயக்கி நடிக்கவும் செய்ததோடு, இசையும் அமைத்திருந்தார்.

திரை வாழ்க்கை
பத்திரிக்கை துறையில் பணியாற்றியப் பின்பு, சில காலம் மருத்துவ துறையிலும் கசாலி பணியாற்றினார். அதனால் அங்கு மருத்துவர்கள் கூட அறியாமல் நடைபெறும் மருந்துலகம் பற்றிய தகவல்களைப் பெற்றார். அதன் பாதிப்பினால் திரைப்படம் எடுக்க முன்வந்தார்.
மருத்துவத்துறை சார்ந்த திகில் திரைப்படமாக மனுசனா நீ திரைப்படம் இருந்தது. இத்திரைப்படம் அன்று மாலையே இணையதளத்தில் வெளியானது. கசாலி அத்திரைப்படத்தினை எந்த திரையரங்கில் திருட்டுதனமாக எடுத்து இணையத்தில் விட்டனர் என்பதை கண்டறிந்தார்.

மனுசனா நீ திரைப்படத்தின் தலைப்பு சாய்ந்தாடு சாய்ந்சதாடு என வைத்திருந்தார். பிறகு அந்த தலைப்பினை மாற்றிவிட்டார். இந்த திரைப்படத்தில் மருத்துவர்களை தவறாக சித்தரித்துள்ளதாக கசாசிக்கு எதிர்ப்புகளும், மிரட்டல்களும் வந்தன.

திருட்டு விசிடி, இணையதள திருட்டு
இவர் தமிழ்த் திரைப்படத்துறையில் அறிவியல் பூர்வமாக நடைபெறும் திரைப்படங்களை திருடும் முறையைப் பற்றி ஆய்வு மேற்கொண்டார். அதன் பின்பு இன்விசிபில் வாட்டர்மார்க் என்ற யுத்தியின் மூலம் திரைப்படத்தினை திருடும் இடம், நேரம் போன்ற தகவல்களை அறியும் முறையையும், திரைப்படங்களை திருடுபவரை அறியவும் புதிய வழியை கண்டறிந்தார். அதனால் தமிழ்த் திரைப்பட உலகில் பிரபலமானவராக அறியப்படுகிறார்.

ஆதாரங்கள்

தமிழ்த் திரைப்பட இயக்குநர்கள்
இனியவளே

இனியவளே  1998 ஆம் ஆண்டு பிரபு, சுவலட்சுமி, கீர்த்தி ரெட்டி மற்றும் கௌதமி ஆகியோர் நடிப்பில், சீமான் இயக்கத்தில், தேவா இசையில் வெளியான தமிழ்த் திரைப்படம். கவிஞர் தாமரை பாடலாசிரியராக அறிமுகமானார்

கதைச்சுருக்கம் 

பிரபாகரன் (பிரபு) ஒரு கவிஞர். அவரது நண்பர்கள் ராஜா (ராஜா) மற்றும் முருகன் (வடிவேலு). பிரபாகரனின் கவிதைகளுக்கு கௌதமி ரசிகை. பிரபாகரனைக் காதலிப்பதாகக் கடிதத்தில் தெரிவிக்கிறாள். ஆனால் பிரபாகரன் அவள் காதலை மறுத்து நண்பர்களாகவே இறுதிவரை இருப்போம் என பதில் அனுப்புகிறான். திருமணத்திற்கு முன் இந்திய ஆட்சிப் பணித் தேர்வில் வெற்றி பெற்று மாவட்ட ஆட்சியராக வேண்டும் என்பது பிரபாகரனின் இலட்சியம். பிரபாகரனின் தந்தையும் (மௌலி), ராமநாதனும் (ரகுவரன்) நண்பர்கள். ராமநாதனின் மகள் மீனாவை (சுவலட்சுமி) பிரபாகரனுக்குத் திருமணம் செய்துவைக்க இருவரும் முடிவுசெய்கிறார்கள். மீனா பிரபாகரனை தன் எதிர்காலக் கணவனாகக் கருதிக் காதலிக்கத் தொடங்குகிறாள். பிரபாகரனுக்கு இந்தத் திருமணத்தில் விருப்பமில்லை என்று மறுக்கிறான். தன்னை பிரபாகரனுக்குப் பிடிக்காததால் திருமணத்திற்கு மறுக்கிறான் என்று தவறாக நினைத்து மீனா தற்கொலை செய்துகொள்கிறாள். இதற்கு பிரபாகரன்தான் காரணமென்று மீனாவின் குடும்பத்தினர் தூற்றுகின்றனர். குற்ற உணர்விற்கு ஆளாகும் பிரபாகரன் மீனாவின் தங்கை மஞ்சுவைத் (கீர்த்தி ரெட்டி) திருமணம் செய்துக்கொள்ள முடிவு செய்கிறான். ஆனால் மஞ்சு தன் அக்காவின் மரணத்துக்குக் காரணமான பிரபாகரனை வெறுக்கிறாள். கௌதமி மஞ்சுவிடம் மீனாவின் மரணத்திற்கு பிரபாகரன் காரணமல்ல, அனைவரும் பிரபாகரனைத் தவறாகப் புரிந்துகொண்டுள்ளீர்கள் என்று விளக்க முயற்சிக்கிறாள். ஆனால் மஞ்சு சமாதானம் அடையவில்லை. பிரபாகரனின் நண்பன் ராஜாவை மஞ்சுவுக்குத் திருமணம் செய்ய முடிவுசெய்கிறார்கள். பணத்திற்கு ஆசைப்பட்டு முதலில் சம்மதிக்கும் ராஜா, தொழிலில் ராமநாதன் நட்டமடைவதால் மஞ்சுவைவிட்டு விலகுகிறான். பிரபாகரனின் காதலே உண்மையானது என்று புரிந்துகொண்ட மஞ்சு பிரபாகரனைத் தேடிச்சென்று தன் காதலைத் தெரிவிக்கிறாள். இதை அறிந்து கோபப்படும் மஞ்சுவின் மாமா (தேவன்) பிரபாகரனைக் கொல்வதற்கு வருகிறான். பிரபாகரன் அவனுடன் சண்டையிட்டு வெற்றிபெற்று தான் மீனாவின் மரணத்திற்குக் காரணமில்லை என்பதை புரியவைக்கிறான். பிரபாகரனும் மஞ்சுவும் இணைகின்றனர்.

நடிகர்கள் 

 பிரபு - பிரபாகரன் 
 சுவலட்சுமி - மீனா 
 கீர்த்தி ரெட்டி - மஞ்சு 
 கௌதமி - நடன மங்கை 
 ரகுவரன் - ராமநாதன் 
 மௌலி - பிரபாகரனின் தந்தை 
 வடிவேலு - முருகன் 
 ராஜா - ராஜா 
 லட்சுமி - பிரபாகரனின் தாய் 
 கலாரஞ்சினி - மீனாவின் தாய் 
 தேவன் - மீனாவின் மாமா 
 ஜெய்கணேஷ் - சண்முகம் 
 மோகன் ராமன்
 வேணு அரவிந்த் 
 அல்வா வாசு 
 ஹேமலதா - ராணி

இசை 

இப்படத்தின் இசையமைப்பாளர் தேவா. பாடலாசிரியர்கள் சீமான், அறிவுமதி, ஜீவன், புண்ணியர் மற்றும் தாமரை.

மேற்கோள்கள் 

இந்தியத் தமிழ்த் திரைப்படங்கள்
தேவா இசையமைத்த திரைப்படங்கள்
1998 தமிழ்த் திரைப்படங்கள்
பிரபு நடித்த திரைப்படங்கள்
ரகுவரன் நடித்த திரைப்படங்கள்
ஜெய்கணேஷ் நடித்த திரைப்படங்கள்
வள்ளி வரப் போறா

வள்ளி வரப் போறா (Valli Vara Pora) 1995இல் வெளிவந்த தமிழ் நகைச்சுவைத் திரைப்படம். இதை இயக்கியவர் எஸ். வி. சோலை ராஜா. இதில் பாண்டியராஜன், மோகனா, நிரோஷா முக்கியக் கதாபாத்திரத்திலும், வினு சக்ரவர்த்தி, விஜய லலிதா, வெண்ணிற ஆடை மூர்த்தி, சார்லி, முரளிகுமார், பசி நாராயணன், கரிகாலன், குமரிமுத்து துணை கதாபாத்திரங்களிலும் நடித்திருந்தனர். எம். பத்மனாபன், எஸ். நிவேதன் தயாரிப்பில், கே. எஸ். மணிஒளி இசையமைப்பில் இத்திரைப்படம் 1995, பிப்ரவரி 10 அன்று வெளிவந்தது. இப்படம் "மேலபரம்பில் ஆன்வீடு" என்கிற மலையாளப் படத்தின் மறு ஆக்கமாகும். வர்த்தக ரீதியாக இத்திரைப்படம் தோல்வி அடைந்தது.

கதை 
மீனாட்சி மற்றும் அய்யாசாமி (வெண்ணிற ஆடை மூர்த்தி) தம்பதிக்கு மூன்று மகன்கள்: பெரியபாண்டி, தங்கபாண்டி (சார்லி), சின்னபாண்டி(பாண்டியராஜன்). மூவரும் திருமணமாகாதவர்கள். அக்குடும்பத்தில் சின்னபாண்டி மட்டுமே பட்டதாரி. உறவினரான கவிதா(நிரோஷா), சின்னபாண்டியைக் காதலிக்கிறாள். ஆனால் சின்னபாண்டிக்கு அவள் மேல் விருப்பம் இல்லை. சின்னபாண்டி கேரளாவில் உள்ள ஒரு கிராமத்திற்கு வேலை நிமித்தமாகச் செல்கிறான். அங்கு விரைவுத் தபால் பட்டுவாடா செய்யும் ஒரு நிறுவனத்தில் மேலாளராக பணிபுரிகிறான். கேரளப் பெண் பவளம்,  சின்னபாண்டியை காதலிக்கிறாள். ஆனால் அவளது தந்தை மேனனுக்கு     (வினு சக்ரவர்த்தி) இதில் விருப்பமில்லை. அவளது விருப்பத்திற்கு மாறாக மணமுடிக்க எண்ணுகிறார். அதனால் சின்னபாண்டியும், பவளமும் அக் கிராமத்தை விட்டு வெளியே போகின்றனர். ஆனால் அந்த கிராமவாசிகளால் பிடிபடுகின்றனர். அந்த கிராமத்தின் தலைவராக இருக்கும் மேனன் அவர்கள் இருவருக்கும் திருமணம் செய்து வைக்கிறார்.

அன்றே சின்னபாண்டிக்கு தன் சொந்த ஊரில் பணிபுரியும்படி மாற்றல் உத்தரவு வருகிறது. தன் பெற்றோர் இத் திருமணத்தை அனுமதிப்பார்களா என்று பயந்து, பவளத்தை வேலைக்காரியாக தன் வீட்டிற்கு அழைத்துச் செல்கிறான். வீட்டில் அவனது அண்ணன்கள் பெரியபாண்டி மற்றும் தங்கபாண்டி பவளத்தின் மேல் காதல் வயப்படுகின்றனர். அதன் பிறகு என்னவாயிற்று என்பதுடன் கதை முடிவுக்கு வருகிறது.

நடிகர்கள் 

சின்னபாண்டி - பாண்டியராஜன் 
பவழம் - மோகனா 
கவிதா - நிரோஷா 
மேனன் - வினு சக்ரவர்த்தி 
மீனாட்சி - விஜய லலிதா 
அய்யாசாமி - வெண்ணிற ஆடை மூர்த்தி 
தங்கபாண்டி - சார்லி 
பெரியபாண்டி - முரளிகுமார் 
நாராயணன் - பசி நாராயணன் 
தபால்காரர் - குமரிமுத்து 
பவானி பிரசாத் 
உஷா நாயர் 
திருமண தரகர் - மேனேஜர் சீனா 
கரிகாலன் 
இடிச்சப்புளி செல்வராசு
சுந்தரம் 
அப்பாதுரை

பாடல்கள் 
இப்படத்திற்கு இசையமைத்தவர் இசை அமைப்பாளர் கே. எஸ். மணிஒளி. பிறைசூடன் (கவிஞர்), பட்டுக்கோட்டை சண்முகசுந்தரம், இராமதாசன் இத்திரைப்படத்திற்கு பாடல்கள் எழுதியிருந்தனர்.

மேற்கோள்கள் 

1995 தமிழ்த் திரைப்படங்கள்
இந்தியத் தமிழ்த் திரைப்படங்கள்
அறிமுக இயக்குநர் திரைப்படங்கள்
பாண்டியராஜன் நடித்த தமிழ்த் திரைப்படங்கள்
வினு சக்ரவர்த்தி நடித்த தமிழ்த் திரைப்படங்கள்
வெண்ணிற ஆடை மூர்த்தி நடித்த திரைப்படங்கள்
சார்லி நடித்த திரைப்படங்கள்
குமரிமுத்து நடித்த திரைப்படங்கள்
செங்காலை (மீன்)

{{Taxobox 
| image = Nemipterus japonicus (Japanese threadfin bream) in a Philippine fish market.jpg
| image_caption = பிலிப்பைன்ஸ் நாட்டில் உள்ள ஒரு மீன் கடையில் செங்காலை மீன்கள்
| status = NE
| status_system = IUCN3.1
| regnum = விலங்கினம்
| phylum = முதுகுநாணி
| classis = கதிர்முள் துடுப்பி
| ordo = கீளி வடிவி
| familia = காலா
| genus = Nemipterus'
| binomial = Nemipterus japonicus 
}}

செங்காலை (Nemipterus japonicus) என்பது பசிபிக் மற்றும் இந்தியப் பெருங்கடல்களில் காணப்படும் மீனினம் ஆகும். இவை செம்மீன், சங்கரா , "துள்ளு மண்டை" போன்ற பெயர்களாலும் அழைக்கப்படுகிறது. இதற்கு மலையாள மொழியில் கிளிமீன்'' என்று பெயர்.

மேற்கோள்கள்

மீன்கள்
அழகன் அழகி

அழகன் அழகி என்பது 2013 இல் வெளிவந்த தமிழ்த் திரைப்படமாகும். நந்தா பெரியசாமி இதனை இயக்கியுள்ளார்.

ஜாக், ஆருஷி ஆகியோர் முக்கிய கதாபாத்திரங்களில் நடித்திருக்கின்றனர். கண்ணன் இசையமைத்துள்ளார். பிரபு தயாளன் என்பவர் ஒளிப்பதிவு செய்துள்ளார்.

நடிகர்கள்
 ஜாக் 
 ஆருஷி
 ஆர்த்தி 
 சாம்ஸ்
 ரவிமரியா

ஆதாரங்கள்

வெளி இணைப்புகள்
 ஆல்பம்

2013 தமிழ்த் திரைப்படங்கள்
இந்தியத் தமிழ்த் திரைப்படங்கள்
நந்தா பெரியசாமி

நந்தா பெரியசாமி என்பவர் இயக்குநர் ஆவார். இவர் தமிழ் திரையுலகை சேர்ந்தவர்.

நடிகர்கள்
லிங்குசாமி என்ற இயக்குனரிடம் இவர் துணை இயக்குனராகப் பணியாற்றினார்.

இவர் 2012 இல் எஸ். எஸ். சக்கரவர்த்தி தயாரிப்பில் மகா என்ற திரைப்படத்தை இயக்கினார். அஜித் குமார், சினேகா மற்றும் கிரண் ராத்தோட் ஆகியோர் முக்கிய கதாபாத்திரங்களில் நடித்திருக்கின்றனர். ஆனால் படம் கைவிடப்பட்டது.

2005 இல் வெளிவந்த ஒரு கல்லூரியின் கதை எனும் திரைப்படம் இவருடைய முதல் படமாகும். இதில் ஆர்யா மற்றும் சோனியா அகர்வால் ஆகியோர் நடித்துள்ளனர்.

திரைப்படங்கள்

இயக்குனராக

நடிகராக
மாயாண்டி குடும்பத்தார் (2009) - சின்ன விருமாண்டி
யோகி (2009)
மிளகா (திரைப்படம்) (2010)
கோரிப்பாளையம் (திரைப்படம்) (2010) - கருத்து பாண்டி
ரா ரா (2011)
அழகன் அழகி (2013)

ஆதாரங்கள்

வெளி இணைப்புகள்

தமிழ்த் திரைப்பட இயக்குநர்கள்
தமிழ்நாட்டுத் திரைப்பட இயக்குநர்கள்
வாழும் நபர்கள்
மதுரை மக்கள்
மாத்தி யோசி

மாத்தியோசி  என்பது 2010 இல் வெளிவந்த இந்திய தமிழ்த்  திரைப்படமாகும். இதனை ‌எழுதி இயக்கியவர் நந்தா பெரியசாமி.

இசையமைத்தவர் குரு கல்யாண். ஹரிஷ், காஞ்சிவரம் புகழ் ஷம்மு, கோபால், அலெக்ஸ் மற்றும் லோகேஷ் போன்றோர் நடித்துள்ளனர்.

நடிகர்கள் 

 ஹரிஷ் என பாண்டி
 ஷம்மு
 கோபால் என மாங்கா
 அலெக்ஸ் என ஓனான்
 லோகேஷ் என மாரி
 ரவி மரியா
 பொன்வண்ணன்
 ஜி. எம். குமார்
 சசிகுமார்

வரவேற்பு 
படம் வெளிவந்த தொடக்கத்தில் அனைவர் கவனமும் பெற்றது. எனினும் குறிப்பிடத்தக்க வெற்றி பெறவில்லை ‌.

புதுமுகங்களான ஹரீஸ், லோகேஷ், அலெக்ஸ், கோபால் ஆகியோர் நடிப்பும், ரவி மரியாவின் நடிப்பும் புகழப்பட்டது. சில ஆதிக்க சாதிகளுக்கு எதிரான காட்சிகளை வைத்தமைக்காக இயக்குநர் பாராட்டப்பட்டார்.

ஆதாரங்கள்

வெளி இணைப்புகள் 

 

இந்தியத் தமிழ்த் திரைப்படங்கள்
2010 தமிழ்த் திரைப்படங்கள்
குள்ள காட்டுப் பன்றி

அழிவின் விளிம்பிலுள்ள  குள்ளத் தோற்றம் கொண்ட ஒரு காட்டுப் பன்றியே (Pygmy hog) “பிக்மி” என்ற அடைமொழியுடன் அழைக்கப்படுகின்றது.  பன்றிகளின் குடும்பத்தில், மிகச் சிறிய அங்கத்தவர் இந்தப் பிக்மி காட்டுப் பன்றியேதான்! ஒரு காலத்தில் இமயமலை அடிவாரப் பிரதேசங்கள், உத்தர பிரதேசம்தொடக்கம் அஸாம் மாநிலம் வரையிலான பிரதேசங்கள், நேபாளத்தின் ரெறாய் பிரதேசம் , பெங்கால் என்று பரந்து வாழ்ந்த இந்த இனம் அறுபதுகளில் அழியும் நிலையைத் தொட்டு விட்டது. ஆனால் 1971இல் இந்தியாவின் பார்னாடி வனவிலங்குகள் காப்பகத்தில் காணாமல் போய்விட்ட இந்தக் காட்டு விலங்குகள் மீண்டும் கண்டுபிடிக்கப்பட்டன. அனால் இவை இங்கு அதிகரிப்பதாகத் தெரியவில்லை என்கிறார்கள். 200ககும் குறைவான பன்றிகளே இப்பொழுது இருப்பதாகவும், இது 90களின் நடுப் பகுதிகளில் இருந்த தொகையை விட பாதித் தொகை என்றும் கூறப்படுகின்றது. ஆனால் அஸாம் மாநிலத்திலுள்ள புலிகளின் காப்பகமொன்றின் நிலைமை நம்பிக்கையளிக்கின்றது. 25செ.மீற்றர் உயரமான இந்தச் சிறிய காட்டு மிருகத்தை அழிவிலிருந்து காப்பாற்ற,  கடந்த இரண்டு தசாப்த காலம் எடுத்த முயற்சி இங்கு வீண்போகவில்லை என்கிறார்கள். சமீபத்தில் இந்த வனவிலங்கு காப்பகத்தில் அடைத்து வளர்க்கப்படும் 110வது பிக்மி பன்றி அறிமுகப்படுத்தப்பட்டுள்ளது.

தன் மனையை தானே கட்டும்

ஒரு “கூரையோடு” தன் வீட்டைத் தானே கட்டும் சில அரிய முலையூட்டிகள் வரிசையில் இந்தக் குள்ளப் பன்றியும் இணைந்து கொள்கின்றது. உயர்ந்த புற்களைக் கொண்ட  ஈரப் புல் வெளிகள் அழிக்கப்படுவதால், இவையும் அழிக்கப்படுகின்றன என்று நம்பப்படுகின்றது.

12 கிலோ தாண்டாத எடை

இது எழுந்து நிற்கும்போது உயரம் 20-30 .மீட்டர் மாத்திரமே இருக்கும் இதன் நீளம் 55-71செ.மீ. இதன் வாலின் நீளம் சுமாராக 2.5செ.மீ. ஒரு மிருகத்தின்  எடை 6.6 கிலோவிலிருந்து 11.8 கிலோவிற்குள்ளேயே இருப்பதுண்டு. இதனுடைய தோல்நிறம் மரநிறமும், கறுப்பும் கலந்ததாக இருப்பதோடு,  தோலின் மீதுள்ள உரோமம் கருமையாக இருக்கும். குட்டிகள் பிறக்கும்போது சாம்பர் நிறத்துடன் கலந்த ரோஜா வர்ணத்தில் இருக்கும். . நாளடைவில் இந்த நிறம் மரநிறமாக மாற, இதன் உடலின் மஞ்சள்  வரிகள் தோன்ற ஆரம்பிக்கும். வளர்ந்த ஆண் பன்றிகளின்  இரு பக்க வாயோரங்களில் பற்கள் துருத்திக் கொண்டிருக்கும். எட்டு வருடங்கள் வாழக்கூடிய இவை, ஓரிரு வருடங்களில் பாலுறவுக்குத் தயாராகி விடுகின்றன. மொன்சூன் பருவ கால மாற்றத்தி்றகு முன்னர் இவை குட்டிகள் ஈனுகின்றன. இதன் சூல்கொள் காலம் 100 நாட்கள். மூன்று தொடக்கம் ஆறு குட்டிகள் வரை ஈனும். தரையில் ஒரு பள்ளத்தைத் தோண்டி, அதை இலைகுழைகளால் நிரப்பி தனக்கென இது ஒரு இருப்பிடத்தை ஏற்படுத்திக் கொள்ளும். மரங்களின் வேர்கள், பூச்சிகள், எலிகள், சிறிய முலையூட்டிகள்- இவற்றின் சில உணவுகள்.

இனப்பெருக்கலில் சறுக்கலும் வெற்றியும்..

19ஆம் நுாற்றாண்டில் இலண்டன் , பேர்லின் மிருகக் காட்சிசாலைகளில் இந்தக் குள்ளப் பன்றியை  பார்வையாளர்கள் பார்த்து ரசிக்க விட்டுள்ளார்கள்.  இந்த இனத்தை வளர்க்கும் நோ்ககில் இவர்கள் அடைத்து வைக்காத காரணத்தால், எல்லாமே விரைவில் அழிந்து போய்விட்டன. 1976தொடக்கம் 1978வரை சூரிச் மிருகக்காட்சிசாலையும் இதே வேலையைச் செய்தது. இங்கே  இருந்த பெண் பன்றிகள் எல்லாம் இறந்து போயின. இதன் பின்னர் ஆங்கிலேய அமைப்பொன்றின் அரு முயற்சியால் இந்த மிருகங்களை அடைத்து வைத்து இனப்பெருக்கும் முயற்சியில் வெற்றி கண்டுள்ளார்கள்.

மேற்கோள்கள்

இந்தியப் பாலூட்டிகள்
பன்றிகள்
அம்பாசமுத்திரம் அம்பானி

அம்பாசமுத்திரம் அம்பானி என்பது 2010-இல் வெளிவந்த தமிழ் நகைச்சுவை திரைப்படமாகும். இதனை ராம்நாத் எழுதி இயக்கியுள்ளார்.

கருணாஸ், நவ்நித்தி, அம்பாசமுத்திரம் அம்பானி மற்றும் கோட்டா சீனிவாச ராவ் ஆகியோர் முக்கிய கதாபாத்திரங்களில் நடித்திருக்கின்றனர். பாடல்களை வைரமுத்து எழுதியிருந்தார். சபேஷ் முரளி பின்னணி இசையும், நடிகர் கருணாஸ் பாடல்களுக்கு இசையும் அமைத்திருந்தனர்.

சி.புலிதேவன் ஒளிப்பதிவு செய்துள்ளார். வி. டி. விஜயன் படத்தொகுப்பு செய்திருந்தார்.

நடிகர்கள் 

 கருணாஸ் தண்டபாணி
 நவ்னீட் கௌர் நந்தினி
 கோட்டா சீனிவாச ராவ் அண்ணாச்சி 
 கொச்சி ஹனீஃபா நந்தினியின் தந்தை
 சிறீரஞ்சினி நந்தினியின் தாய்
 அம்பானி சங்கர் -கார்த்தி, தண்டபாணியின் உதவியாளர்
 சேரன் ராஜ்
 லிவிங்ஸ்டன் ஜான்சன்
 டெல்லி கணேஷ் தண்டபாணி யின் வீட்டு முதலாளி
 நிரோஷா ரெங்கநாயகி
 சிங்கமுத்து வீடு தரகர்
 டி. பி. கஜேந்திரன் காவல் அதிகாரி
 சாம்ஸ்  வங்கி கணக்கர்
 மயில்சாமி 
 அப்புக்குட்டி 
 சுந்தர்ராஜன்
 லொள்ளு சபா பாலாஜி
 சுவாமிநாதன்
 ரகசியா சிறப்புத் தோற்றம் 
 கிரேஷ் கருணாஸ் சிறப்புத் தோற்றம்

வரவேற்பு
திரைப்படம் தன்னம்பிக்கை குறித்தான விடயங்களை கூறியிருந்தைமையை ஊடகங்கள் பாராட்டின. திரைப்படம் வெகுவான புகழைப் பெற்றது.

திரைப்படத்தை காணலாம் என ஊடகங்கள் சிபாரிசு செய்தன.

ஆதாரங்கள்

வெளி இணைப்புகள் 
 
 Photo gallery 

2010 தமிழ்த் திரைப்படங்கள்
இந்தியத் தமிழ்த் திரைப்படங்கள்
லிவிங்ஸ்டன் நடித்த திரைப்படங்கள்
இந்திய நாடகத் திரைப்படங்கள்
டெல்லி கணேஷ் நடித்த திரைப்படங்கள்
சிங்கமுத்து நடித்த திரைப்படங்கள்
யூ. கே. செந்தில் குமார்

யூ. கே. செந்தில் குமார் என்பவர் ஒரு இந்திய ஒளிப்பதிவாளர் ஆவார். இவர் தமிழ் மற்றும் மலையாளத் திரைப்பட துறையில் பணியாற்றி வருகிறார்.

வாழ்க்கை 
செந்தில் குமாரது சொந்த ஊர் கோயம்புத்தூர் ஆகும். இவர் அரசு திரைப்பட நிறுவனம், சென்னையில் 1989 -92 காலங்களில் படித்தார். சுமார் 50 திரைப்படங்களுக்கும் மேலாக பணியாற்றியுள்ளார்.

1993-இல் மனோபாலாவின் கருப்பு வெள்ளை (1993) திரைப்படத்தில் முதன்முதலாக பணியாற்றினார். மறைந்த 1990 மற்றும் 2000 ஆம் ஆண்டுகளில் இயக்குநர் சுந்தர் சியிடம் பணியாற்றினார். சில காலத்திற்கு பிறகு சுந்தர் சியுடன் கலகலப்பு (2012) மற்றும் அரண்மனை (2014) ஆகிய படங்களிலும்.‌ நரேந்திர மோடிக்காக 2014 இல் பிரச்சாரக் காணொளிகளையும் தயாரித்தார்.

தேர்ந்தெடுக்கப்பட்ட திரைப்பட விவரங்கள்

என ஒளிப்பதிவாளர் 

 கருப்பு வெள்ளை (1993)
 அமைதிப்படை (1994) (ஒளிப்படக்கருவி இயக்கம் மட்டும்)
 முறை மாமன் (1995)
 முறை மாப்பிள்ளை (1995)
 உள்ளத்தை அள்ளித்தா (1996)
 மேட்டுக்குடி (1996)
 அருணாச்சலம் (1997)
 ஜானகிராமன் (1997)
 நாம் இருவர் நமக்கு இருவர் (1998)
 உன்னை தேடி (1999)
 சுயம்வரம் (1999)
 உனக்காக எல்லாம் உனக்காக (1999)
 அழகர்சாமி (2000)
 கண்ணன் வருவான் (2000)
 உன்னைக் கண் தேடுதே (2000)
 உள்ளம் கொள்ளை போகுதே (2001)
 ரிசி (2001)
 மாறன் (2002)
 இன்று (2003)
 ஜோர் (2004)
 கோடம்பாக்கம் (2006)
 நெஞ்சில் ஜில் ஜில் (2006)
 மணிகண்டா (2007)
 நான் அவனில்லை (2007)
 மருதமலை (2007)
 பாண்டி (2008)
 குரு என் ஆளு (2009)
 கன்யாகுமரி எக்ஸ்பிரஸ் (2010)
 முத்துக்கு முத்தாக (திரைப்படம்) (2011)
 உப்புகண்டம் பிரதர்ஸ் (2011)
 பாண்டி ஒலிபெருக்கி நிலையம் (2012)
 உள்ளம் (2012)
 விழா (2013)
 அரண்மனை (திரைப்படம்) (2014)
 விலாசம் (2014)
 சகலகலா வல்லவன் (2015 திரைப்படம்) (2015)
 கதம் கதம் (2015)
 அங்காலி பங்காலி (2015)
 பள்ளிகூடம் போகலாமே (2015)
 அரண்மனை 2 (திரைப்படம்) (2016)
 முத்துராமலிங்கம் (திரைப்படம்) (2017)
 மீசையை முறுக்கு (2017)
 கலகலப்பு 2 (2018)

குறிப்புகள்

வெளி இணைப்புகள் 

1972 பிறப்புகள்
தமிழ்த் திரைப்பட ஒளிப்பதிவாளர்கள்
கோவை மக்கள்
வாழும் நபர்கள்
தமிழ்நாட்டுத் திரைப்பட ஒளிப்பதிவாளர்கள்
பெரிய இடத்து மாப்பிள்ளை

பெரிய இடத்து மாப்பிள்ளை (periya idaththu maapillai) 1997 ஆம் ஆண்டு ஜெயராம், கவுண்டமணி, தேவயானி மற்றும் மந்த்ரா நடிப்பில் குரு தனபால் இயக்கத்தில் வெளியான திரைப்படம். கே. முருகன் தயாரிப்பில் சிற்பி இசையமைப்பில் 22 ஆகத்து 1997 இல் வெளியானது. இப்படம் மலையாளத் திரைப்படமான அனியன் பாவா சேட்டன் பாவாவின் மறு ஆக்கம் ஆகும்.

கதைச் சுருக்கம் 

பெரியதம்பி (விஜயகுமார்) மற்றும் சின்னத்தம்பி (ராசன் பி. தேவ்) சகோதரர்கள். இவர்களிடம் வேலை செய்துவருபவர் காளி (கவுண்டமணி). பெரும் பணக்காரர்களான இவர்களிடம் வாகன ஓட்டுநராக கோபாலகிருஷ்ணன் (ஜெயராம்) வேலைக்குச் சேர்கிறான். பெரியதம்பியின் மகள் லட்சுமியும் (தேவயானி) சின்னத்தம்பியின் மகள் பிரியாவும் (மந்த்ரா) கோபாலகிருஷ்ணனைக் காதலிக்கிறார்கள். லட்சுமியைத் திருமணம் செய்யவிரும்பும் ராமு (விவேக்) அவளுக்குத் திருமணம் செய்ய குடும்பத்தினர் எடுக்கும் முயற்சிகளை சதி செய்து தடுக்கிறான்.

சின்னத்தம்பியின் மைத்துனர்களான பாண்டியன் (பாண்டியன்) மற்றும் செல்லப்பா (பொன்வண்ணன்) செய்யும் தவறுகளைக் கண்டறியும் கோபாலகிருஷ்ணன் தன் முதலாளிகளிடம் தெரிவிக்க அவர்களை வீட்டைவிட்டுத் துரத்துகிறார்கள். லட்சுமி கோபாலகிருஷ்ணனை விரும்புவதை அறிந்து அவர்களுக்குத் திருமணம் செய்ய முடிவெடுக்கிறார் பெரியதம்பி. தன் மகள் பிரியாவிற்கு கோபாலகிருஷ்ணனைத் திருமணம் செய்ய நினைத்த சின்னத்தம்பி, தான் ஏமாற்றப்பட்டதாக எண்ணி அண்ணனுடன் சண்டையிடுகிறான்.

பிரியா தன் காதலை விட்டுக்கொடுக்க லட்சுமி-கோபாலகிருஷ்ணன் திருமணம் முடிவாகிறது. பெரியதம்பி-சின்னத்தம்பி சகோதரர்களுக்கு எதிரியான மணியன் கவுண்டரின் (மணிவண்ணன்) துணையோடு பாண்டியனும் செல்லப்பாவும் திருமணத்தன்று தகராறு செய்கிறார்கள். அவர்களைப் பிடித்துக்  காவல்துறையிடம் ஒப்படைக்கின்றனர். கோபாலகிருஷ்ணன் - லட்சுமி திருமணம் இனிதே நடக்கிறது.

நடிகர்கள் 

 ஜெயராம் - கோபாலகிருஷ்ணன் 
 கவுண்டமணி - காளி 
 மணிவண்ணன் - மணியன் கவுண்டர் 
 தேவயானி - லட்சுமி 
 மந்த்ரா - பிரியா
 விஜயகுமார் - பெரியதம்பி 
 ராசன் பி. தேவ் - சின்னத்தம்பி 
 ஆர். சுந்தர்ராஜன் - கோபாலகிருஷ்ணனின் தந்தை 
 பாண்டியன் - பாண்டியன் 
 பொன்வண்ணன் - செல்லப்பா 
 விவேக் - ராமு 
 அல்வா வாசு - வாசு 
 கலைஞானம் - கோபாலகிருஷ்ணனின் தாத்தா 
 சொக்கலிங்க பாகவதர் - கோபாலகிருஷ்ணனின் கொள்ளுத் தாத்தா
 எல். ஐ. சி. நரசிம்மன் 
 கலாரஞ்சினி - சின்னத்தம்பியின் மனைவி 
 விஜய சந்திரிகா - கோபாலகிருஷ்ணனின் தாய் 
 ஜானகி - கோபாலகிருஷ்ணனின் பாட்டி 
 ராதாபாய் - கோபாலகிருஷ்ணனின் கொள்ளுப் பாட்டி

இசை 

இப்படத்தின் இசையமைப்பாளர் சிற்பி. பாடலாசிரியர்கள் காளிதாசன் மற்றும் பழனிபாரதி.

இந்தியத் தமிழ்த் திரைப்படங்கள்
1997 தமிழ்த் திரைப்படங்கள்
கவுண்டமணி நடித்த திரைப்படங்கள்
சிற்பி இசையமைத்த திரைப்படங்கள்
ஜெயராம் நடித்த திரைப்படங்கள்
விஜயகுமார் நடித்த திரைப்படங்கள்
465 (2017 திரைப்படம்)

465,  (Naalu Aaru Anju), திரைப்படம் 2017ஆம் ஆண்டு வெளியான ஓர் இந்திய தமிழ் திகில் திரைப்படமாகும். சாய் சத்யம் எழுதி இயக்க, எஸ். எல். பிரபு இப்படத்தை தயாரித்தார். இது சாய் சத்யம் இயக்கிய முதல் தமிழ் திரைப்படமாகும்.  கார்த்திக் ராஜ், நிரஞ்சனா மற்றும் மனோபாலா ஆகியோர் முன்னணி கதாபாத்திரங்களில் நடித்துள்ளனர்.  மார்ச் 24, 2017 இல் இந்த படம் வெளியிடப்பட்டது.   ஜெய்சங்கர் , ஜெயலலிதா மற்றும் மனோரமா ஆகியோர் முக்கிய பாத்திரங்களில் நடித்து 1966 ஆம் ஆண்டு வெளியான யார் நீ என்ற பழைய படத்தை தழுவலாக வைத்து எடுக்கப்பட்டத் திரைப்படமாகும்.

நடிகர்கள் 
2015 ஆம் ஆண்டு வெளியான நாலு பேருக்கு நல்லதுன்னா எதுவுமே தப்பில்லை  என்ற திரைப்படத்தில் அறிமுகமானார் கார்த்திக் ராஜ். தனது இரண்டாவது படமான 465-யில் கதாநாயகனானார். இரு படங்களும் நல்ல வசூலை செய்யவில்லை என்றாலும், அவரது இரு திரைப்படங்களிலும் அவரது நடிப்பு நன்கு பாராட்டப்பட்டது.

 கார்த்திக் ராஜ் - டாக்டர் ஜெய் 
 நிரஞ்சனா 
 மனோபாலா
 பவானி ரெட்டி - ஜெய்யின் மனைவி  
 உதய் மகேஷ் 
 ஜெயஸ்ரீ ராவ்
 கிரேன் மனோகர்.

கதைச்சுருக்கம் 
ஜெய் (கார்த்திக் ராஜ்) மனோபாலாவுடன் ஒரு தனியார் மருத்துவமனையில் மருத்துவராக பணியாற்றுகிறார்.  கார்த்திக் இன்னொரு பெண்னகைக் காதலிக்கிறார். ஆனால்  சக மருத்துவர் கார்த்திக்கை காதல் செய்கிறார். ஒரு குறிப்பிட்ட நேரத்தில், மனோபாலா மற்றும் பெண் மருத்துவர் இருவரும் மர்மமான சூழ்நிலைகளில் இறந்து போகிறார்கள்.  ஆனால் கார்த்திக்,  அவரது மூதாதையர் வீட்டிற்கு திரும்பு வேண்டும் எனக் கருதினார்.  ஆனால், ஒரு பெண்ணின் உருவம் கார்த்திக்கின் மனத்தில் திரும்பத் திரும்ப வந்ததால், பைத்தியம் என்று நினைத்து கார்த்திக்கை ஒரு மனநல மருத்துமனையில்அனுமதிக்கின்றனர். கார்த்திக்கிற்கு என்னவானது என்பதே மீதிக் கதையாகும்.

மேற்கோள்கள்

வெளியிணைப்புகள் 

 https://www.imdb.com/title/tt7994420/

2017 தமிழ்த் திரைப்படங்கள்
இந்தியத் தமிழ்த் திரைப்படங்கள்
முற்றுகை (திரைப்படம்)

முற்றுகை (Mutrugai) 1993 ஆம் ஆண்டு சனவரி மாதம் 14 ஆம் தேதியன்று வெளியான ஓர் இந்திய தமிழ் அதிரடித் திரைப்படமாகும். இப்படத்தில், அருண்பாண்டியன், பானுப்ரியா, ரஞ்சிதா, கீதா, ஆர். பி. விஸ்வம், வெண்ணீறாடை மூர்த்தி, காந்திமதி, சார்லி, பாண்டு,  விஜய கிருஷ்ணராஜ், சேது விநாயகம் மற்றும் பலர் நடித்துள்ளனர். சித்தார்த்தா இசை அமைத்து, 14 ஜனவரி 1993 ஆம் தேதி இப்படம் வெளிவந்தது. பின்னர், இந்தி மொழியில் ஜன்தா கி அதலாத் என்ற பெயரில் மறு ஆக்கம் செய்யப்பட்டது.

நடிகர்கள் 

 அருண்பாண்டியன் - பாலா 
 பானுப்ரியா - பவானி
 ரஞ்சிதா - கௌரி
 கீதா - சாரதா
 ஆர். பி. விஸ்வம் - மாசிலாமணி
 வெண்ணீறாடை மூர்த்தி
 காந்திமதி
 சார்லி - மணி
 பாண்டு - பாண்டுரங்கன்
 விஜய கிருஷ்ணராஜ் - மாவட்ட ஆட்சியர்
 சேது விநாயகம் - டி. ஐ. ஜி
 சாமிக்கண்ணு
 இடிச்சபுளி செல்வராஜ் - வடிவேலு

கதைச்சுருக்கம் 
கடந்த காலத்தில், 16 நபர்களை உயிருடன் எரித்த குற்றவாளி பாலகிருஷ்ணன் ( சி.அருண் பாண்டியன் ) தப்பிக்கும் காட்சியிலிந்து படம் தொடங்குகிறது.  டி.எஸ்.பி பவானி ( பானுப்ரியா ) அவனை பிடிக்க விரும்பும் அதே வேளையில், அவனை கொலை செய்ய வேண்டும் என்று மசிலிமணி (ஆர்.பி.விஸ்) விரும்புகிறார்.  ஒரு கிராம விழாவில் பாலா மாசிலாமணியை கொல்ல முயற்சிக்கிறான். முயற்சி தோல்வியில் முடிகிறது. எனவே பாலா கிராமத்திற்கு திரும்ப, கிராமவாசிகள் அவனை ஆதரித்து, காப்பாற்ற முயற்சி செய்கிறார்கள்.  இதற்கிடையில், போலீசார் குற்றவாளியை பிடிக்க கிராமத்தைச் சுற்றி வளைத்தனர்.

கடந்த காலத்தில், பாலாவிற்கும் மாசிலாமணிக்கும் இடையே நடந்த சம்பவங்களையும், பகை எவ்வாறு இருவருக்கிடையே உண்டானது என்பதையும்  மாசிலிமணியின் மனைவியான சாரதா (கீதா) பவானியிடம் வெளிப்படுத்துகிறாள். பாலா மாசிலாமணியை கொல்ல வேண்டும் என்று உறுதியாக இருக்கும் போது, மாசிலாமணிக்கு என்னவானது? பாலா விடுதலை செய்யப்பட்டானா? போன்ற கேள்விகளுக்கு விடைக் காணுதலே மீதிக் கதையாகும்.

இசை 
சித்தார்தா இப்படத்திற்கு இசை அமைத்தார், இப்படத்தில் உள்ள 7 பாடல்களையும் எழுதியவர் ஆபாவாணன்  ஆவார்.

விமர்சனம் 
இத்திரைப்படம் "ஒரு சராசரி பொழுதுபோக்குப் படம்" என்று விமர்சிக்கப்பட்டது.

மேற்கோள்கள்

வெளியிணைப்புகள் 
 

1993 தமிழ்த் திரைப்படங்கள்
இந்தியத் தமிழ்த் திரைப்படங்கள்
மனோபாலா இயக்கிய திரைப்படங்கள்
வெண்ணிற ஆடை மூர்த்தி நடித்த திரைப்படங்கள்
சார்லி நடித்த திரைப்படங்கள்
சந்தோஷத்தில் கலவரம்

சந்தோஷத்தில் கலவரம் (Santhoshathil Kalavaram)  கிராந்தி பிரசாத் இயக்கத்தில்  நவம்பர் 2,  2018இல் வெளிவந்த தமிழ்த்திரைப்படம். கிராந்தி பிரசாத்துடன் இணைந்து வி. சி. குமார் இதை தயாரித்திருந்தார். இப்படத்தில் பிரதீப் சின்ஹா, மற்றும் மோனோடாஷ் சின்ஹா ஆகியோர் நிர்வாகத் தயாரிப்பாளர்களாக இருந்தனர். இப்படத்தில் நிரந்த், சி. கல்யாண், ஆர்யன், ருத்ரா ஆரா, ஜெய் ஜெகநாத், ரவிமரியா, கௌதமி, சௌஜன்யா, ஷிவானி, அபேஷ்கா, அலெக்ஸ், சுவாமி போன்றோர் நடித்திருந்தனர் இசை சிவனாக் இசையமைத்திருந்தார். 2 நவம்பர் 2018இல் வெளி வந்தது

நடிப்பு 

 நிராந்த் - வேணு
 ருத்ரா ஆரா - ஜானி
 ஆர்யன் - ஆகாஷ்
 ரவி மரியா - ரகுபதி
 கௌதமி ஜாதவ் - கலைவாணி
 சி. கல்யாண் - விக்கி
 அபேக்‌ஷா பன்ச்சால் - சோனம்
 சௌஜன்யா - ஹரிணி
 ஷிவானி - சுஜாதா சுப்ரமணியம்
 ஜெய் ஜெகந்நாத் - முருகன்
 அலெக்ஸ் - ரமணா
 சுவாமி - ஷ்யாம்

கதைச் சுருக்கம்
நல்லதற்கும், தீயவைக்கும் நடக்கும் மோதலே இப்படத்தின் கதையாகும்.  இதில் நட்பு, காதல், பாசம், நகைச்சுவை மற்றும் ஆன்மீகத்தையும் உள்ளடக்கியுள்ளது. எதிர்மறை மற்றும் நேர்மறைக்கிடையேயான போராட்டமே இதன் கதையாகும்.

தயாரிப்பு 
சந்தோஷத்தில் கலவரம் என்ற இப்படத்தை அறிமுக இயக்குநர் கிராந்தி குமார் இயக்கியுள்ளார்,  பாலியஸ் கொண்ட்வாஸ் என்பவர் இதன் ஒளிப்பதிவை மேற்கொண்டுள்ளார். இப்படத்தின் பணியாற்றிய பல தொழில்நுட்பக் கலைஞர்கள் மற்றும் நடித்துள்ள நடிகர்கள் பலரும் வெவ்வேறு துறைகளில் பணி புரிந்து கொண்டே, இப்படத்திலும் பங்கு கொண்டுள்ளனர். மேலும், இப்படத்தின் பெரும்பாலான பகுதி காட்டில் நடப்பது போல இருப்பதால்,  இயற்கையின் ஒலியை அதன் துல்லியமான வடிவத்திலேயே பதிவு செய்ய விரும்பி இதன் இயக்குநர் கிராந்தி குமார் இங்கிலீஷ் விங்கிலீஷ் மற்றும் த்ருஷ்யம் படத்தில் ஒலிப்பதிவிற்காக புகழ் பெற்ற ஒலி வடிவமைப்பாளரான அருண் வர்மாவை இப்படத்தில் பயன்படுத்திக் கொண்டார்.

ஒலித்தொகுப்பு

மேற்கோள்கள்

வெளிப்புற இணைப்புகள் 
 
 சந்தோசத்தில்கலவரம் at முகநூல்
சந்தோசத்தில்கலவரம் at டுவிட்டர்

வெளிவரவிருக்கும் திரைப்படங்கள்
இந்தியத் தமிழ்த் திரைப்படங்கள்
அறிமுக இயக்குநர் திரைப்படங்கள்
ஜூலியும் 4 பேரும்

ஜூலியும் 4 பேரும் (Julieum 4 Perum) இது 2017 இல் வெளிவந்த தமிழ் நகைச்சுவைத் திரைப்படம் ஆகும். திரைப்படத்தை  ஆர். வி. சதீஷ் இயக்கியுள்ளார். அமுதவாணன், ஜார்ஜ் விஜய், ஆர். வி. சதீஷ், யோகானந்த் ஆகியோர் முக்கிய கதாபாத்திரங்களில் நடித்துள்ளனர். இவர்களுடன் ஆல்யா மானசாவும் நடித்துள்ளார். தயாரிப்புப் பணி 2016 இல் ஆரம்பிக்கப்பட்டு 2017 ஏப்ரல் 7 அன்று நிறைவுற்றது. அறிமுக நாயகன் திரு.ஹர்ஷா ராஜ் சிறப்புத் தோற்றத்தில் இடம் பெற்றிருந்தார். திரைப்படம் சுமார் 1 மணி நேரம் 50 நிமிடங்கள் நேரம் கொண்டதாகும்

நடிப்பு
 அமுதவாணன்
 ஜியார்ஜ் விஜய்
 ஆர். வி. சதீஷ்
 யோகானந்த்
 ஆல்யா மானசாஹர்ஷா ராஜ் 
 ரீனா
 மகாநதி சங்கர் - இடிஅமீன்
 யோதிஷ் சிவன் 
 பில்லி முரளி
 ரியோ ராஜ்

தயாரிப்பு
ஆர். வி. சதீஷ் அமெரிக்கவில் தான் பார்த்து வந்த ஒரு வேலையை விட்டுவிட்டு  இயக்குனராகும் ஆசையில் இராதாகிருஷ்ணன் பார்த்திபனிடம் உதவியாளாராக பணி புரிந்தார். இயக்குநர் ஒரு முக்கிய பாத்திரத்தில் லக்கி என்ற பெயரில் நாய் ஒன்று நடித்துள்ளதாகவும், நகைச்சுவைக் காட்சிகளில் தான் அதிக கவனம் செலுத்தியுள்ளதாகவும் கூறினார். இப்படத்திற்கான கதைக்களம் 2014 ஆம் ஆண்டில் கலிபோர்னியாவில் ஏற்பட்ட உண்மைச் சம்பவமேயாகும். தொலைக்காட்சித் தொடர்களில் நடித்து வந்த அமுதவாணன் இப்படத்தில் முக்கிய பாத்திரத்தில் நடித்திருந்தார். ஜியார்ஜ் விஜய் மணிரத்தினத்தின்' கடல் (2013) மற்றும் பாலாஜி மோகனின்' மாரி (2015), போன்ற படங்களில் முக்கிய பாத்திரத்தில் நடித்திருந்தார்.

ஒலித்தொகுப்பு
இப்படத்தின் இசை ரகு ஷ்ரவண் குமார், இதன் பாடல் இசைத்தட்டு உரிமை டிரென்ட் மியூசிக் பெற்றது . 5 பாடல்கள் இதன் தொகுப்பு 2016 செப்டம்பர் 5 அன்று வெளிவந்தது.

வெளியீடு
இப்படம் 2017 ஏப்ரல் 7 அன்று தமிழகமெங்கும் மணிரத்னத்தின் காற்று வெளியிடை படத்துடன் வெளியானது  தி டைம்ஸ் ஆஃப் இந்தியா இவ்வாறு எழுதியது." படத்தின் எடுக்கப்பட்டவிதம் சரியாக இருக்கிறது. இந்த படத்தில் தன்னியல்பான தன்மை அனைத்தையும் கொண்டுள்ளது, மற்றும் ஒவ்வொரு காட்சியும் மிகவும் வேடிக்கையாக நகர்கிறது". தி நியூ இண்டியன் எக்ஸ்பிரசு பத்திரிகையில் எழுதிய ஒரு விமர்சகர், " குறைந்த தயாரிப்பு செலவில்  எடுக்கப்பட்டத் திரைப்படம் என்பது வெளிப்படையாக தெரிகிறது" என்று எழுதியது,  ஒரு அறிமுக இயக்குநர் என்ற வகையில் இது ஒரு நல்ல முயற்சி " இவ்வாறு எழுதினார்.

மேற்கோள்கள்

வெளிப்புற இணைப்பு
 

2017 தமிழ்த் திரைப்படங்கள்
இந்தியத் தமிழ்த் திரைப்படங்கள்
அறிமுக இயக்குநர் திரைப்படங்கள்